فینلاندیانین باش ناظبری سانا مارین تورکیه-‌نین اؤلکه‌سی ایله سوئد-ین ناتو-یا عضو‌لوگونه اعتراضی ایله باغلی پروبلئمین ناتو ایجلاسینا قدر حل اولوناجاغینا ایناندیغینی بیلدیریب.
سانا مارین رسمی گؤروش‌لر کئچیرمکر اوچون گئتدیگی کرواسی-نین پایتاختی زاگرب-ده کرواسیالی همکاری آندری پلنکوویچ ایله گؤروشوب.
گؤروش‌دن سونرا آچیقلاما وئرن مارین ناتو-نون بیرلیک ایچری‌سینده اولماسی‌نین واجیب‌لیگینی وورغولایا‌راق، فینلاندیا و سوئد-ین اوزون مودت‌لی پرسپکتیوده ناتو-نو داها دا گوجلندیرجگینی بیلدیریب.
مارین بیر سوال قارشی‌سیندا تورکیه-‌نین فینلاندیا و سوئد-ین ناتو عضو‌لوگونه قارشی چیخماسی سببیله یاشانان پروبلئمین 28-29 ژوئن تاریخ‌لرینده ایسپانیانین پایتاختی مادرید-ده کئچیریله‌جک ناتو ایجلاسینا قدر حل اولوناجاغینا ایناندیغینی ایفاده ائده‌رک، حلین ناتو-نون آچیق قاپی سیاستی ایله گله‌جگینی دوشوندوگونو سؤیله‌ییب.
آندری پلنکوویچ اؤلکه‌سی‌نین ناتو-نون عضولوک یولوندا فینلاندیانی دستکله‌دیگینه ده دقت چکیب:
"بیز فینلاندیانین ناتو-یا عضو اولماق قرارینا حؤرمت ائدیریک. فینلاندیا و سوئد ده ناتو-نون تهلوکه‌سیزلیگینی ایستییر. کرواسی معاصر دونیادا ناتو-نون اهمیتی‌نین فرقینده‌دیر. فینلاندیانین روسیا ایله سرحدی وار".
ایکی باش ناظیر همچنین اوکراینایا آوروپا بیرلیگینه نامیزد اؤلکه ایستاتوسونون وئریلمه‌سی ایله باغلی راضیلیغا گلدیک‌لرینی بیلدیریب‌لر.
کرواسی پرزیدنتی زوران میلانوویچ ایله ده گؤروشن مارین بؤلگه‌ده آلبانیا و قوزیی مقدونیه-یه سفر ائتمیشدی.
